Faapuupuu le mataupu:  E valu aso na ola ai se taʻifau i totonu o se fale na mū ma maliliu ai ni tagata se toʻalua. Na mou atu le taʻifau o Zeus i Schenectady, i le setete o Niu Ioka, ma iʻu ai lava i se fale ua faatafunaina lea na faaleagaina i se afi. Na maua tino o ni tamāloloa se toʻalua i totonu o le fale. Na taʻu atu e Raymond Senecal, o le pule o le matagaluega o le afi i le Wnyt.com, na iloa e ana leoleo le taʻifau o loo tilotilo atu i fafo i se faamalama ma amata loa ona toe aumai o ia. Faasolo i lalo mo le vitio. Na matuā fiafia Stacey Lyndon ina ua toe faatasi ma lana taʻifau o Zeus lea sa misi mo le silia ma le vaiaso. Na faaoso e le ʻ au fuimu ia Zeus mai le fale na faaleagaina, e ala i le ofo atu o se fasi pizza e fai ma mailei. Na ia faapea mai: ʻNa mafai ona matou ō atu i inā ma faaoso o ia i fafo ma sina tamaʻi pizza. E foliga mai ua fiafia o ia. Ou te manatu atonu ua fia ʻai o ia. 'Ou te lē iloa. E matuā ofoofogia lava.' O le mea moni na sao mai le taʻifau i le afi, o le isi lea o le tulaga laki mo Zues, o lē na laveaʻiina e lona matai o Stacey Lydon, o lē na maua o ia o loo nonoa i se pou. Na ia faapea mai: ʻOu te leʻi fiu lava. Ou te leʻi faia lava. Pe a leai se faailoga o se tino, ou te lē taofia le saʻilia o ia.' Na taʻu atu e le alii leoleo o Matt Dearing mai le Matagaluega o Leoleo i Schenectady i le Global News e faapea: ʻE manino mai o loo agaʻigaʻi i luma le ʻaufaigaluega, ma o loo faaauau pea ona taumafai e aveese toega o mea ma taumafai e suʻe po o iai ni toega o loo iai i totonu o le 104 Jay Street.' O le afi na amata ina ua oo i le tau maualalo i le eria lea na matuā malū ai le vai i luga o le ʻau fuimu o loo tau ma le afi. Na ufitia le au fuimu ma a latou meafaigaluega i le aisa i le Aso Faraile ina ua latou tauina le afi i Schenectady. Na laveaʻiina le taʻifau o Zeus mai le fale, lea o loo i le ata, ina ua uma ona faaleagaina e le afi tele. E toʻatolu tagata fuimu na manunuʻa, faapea foʻi ma se tasi na oso mai i le fogafale lona lima ina ia sosola ese mai i le afi. Na amata le afi i se fale i le isi itu o le maota o le aai, ma salalau atu i le isi fale. E iai fale mautotogi i vaega pito i luga o fale uma e lua, ma fale mo pisinisi i le fogafale pito i lalo. E lē o iloa le pogai o le afi. Na faapea mai le Taʻitaʻiʻau Sili o Senacal...
E valu aso na nofo ai le taʻifau o Zeus i totonu o se fale na mū. Na maua e leoleo ni tino oti se toʻalua i totonu o toega o le fale na susunuina. Na maileia e le ʻ au fuimu ia Zues mai le fale na faaleagaina, e ala i le faaaogā o se pizza e fai ma mailei. Na faapea mai lē e ana le taʻifau o Stacey Lydon, e leʻi mou atu lona faamoemoe e toe maua mai lana taʻifau.